Source: http://docplayer.fi/1513475-Suomen-rannikkostrategia.html
Timestamp: 2017-12-11 23:04:04+00:00
Document Index: 6061801

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Suomen rannikkostrategia - PDF
Download "Suomen rannikkostrategia"
1 Suomen rannikkostrategia Luonnos
2 Sisällysluettelo 1. Johdanto Lähtökohtana rannikkoalueiden yhdennetyn käytön ja hoidon suositus Suosituksen tausta Strateginen lähestymistapa ja yhdennetyn käytön ja hoidon periaatteet Suomen rannikon erityispiirteet Rannikkoalueiden käytön ja hoidon haasteita Suomen rannikkoalueen visio Strategiset kehittämisalueet RANNIKKONÄKÖKULMAN VAHVISTAMINEN RANNIKKOALUEEN ELINVOIMAISUUDEN VAHVISTAMINEN RANNIKKOYMPÄRISTÖN TILAN PARANTAMINEN VIRKISTYSMAHDOLLISUUKSIEN KEHITTÄMINEN TIEDON SAATAVUUDEN PARANTAMINEN ITÄMEREN ALUEEN YHTEISTYÖN VAHVISTAMINEN Strategian ympäristövaikutusten arviointi
3 1. Johdanto Suomen rannikkostrategian valmistelun lähtökohtana on EU:n rannikkoalueiden yhdennetyn käytön ja hoidon toteuttamisesta annettu suositus (413/2002/EY). Suosituksessa EU:n jäsenvaltioita kehotetaan laatimaan kansallinen strategia, jossa edistetään rannikkoalueiden yhdennettyä käyttöä ja hoitoa suosituksessa esitellyistä lähestymistavoista ja periaatteista käsin. Rannikkoalueiden yhdennetyn käytön ja hoidon suosituksen mukaisesti Suomen rannikkostrategiassa määritellään tavoitteita ja keinoja rannikkoalueen tilan ja sen kestävän käytön parantamiseksi. Strategia pyrkii kiinnittämään huomiota rannikkoalueeseen yhtenäisenä meri- ja maa-alueita kattavana kokonaisuutena, vahvistamaan rannikkoalueella elämisen edellytyksiä ja eri toimijoiden yhteistyötä sekä säilyttämään rannikon erityispiirteitä, ympäristöä ja sen luonnon monimuotoisuutta. Rannikkoalueella tarkoitetaan strategiassa meri- ja maa-alueita rantaviivan molemmin puolin, kuitenkaan rajaamatta aluetta tiukasti. Aiheen mukaan alueen laajuus merelle tai maalle päin voi vaihdella paljonkin. Muualla tehty toimenpide voi ulottaa vaikutuksensa merkittävällä tavalla rannikkoalueelle. Niiden, joilla on etuja valvottavanaan rannikkoalueella ja joiden oloihin kulloisellakin toimenpiteellä on vaikutusta, tulee voida osallistua rannikkoaluetta koskeviin suunnittelu- ja muihin prosesseihin. Rannikkostrategiassa esitetyt keinot pohjautuvat pitkälti olemassa oleviin ja suosituksen lähtökohtiin soveltuviin ohjausvälineisiin. Keinoja pyritään strategiassa hyödyntämään juuri rannikkoalueiden vaatimusten sekä johdonmukaisen ja osallistavan ohjauksen näkökulmasta parhaimmalla tavalla. Erityisesti integroivat ohjausvälineet, kuten alueidenkäytön suunnittelun, ympäristönsuojelun ja alueiden kehittämisen keinot, soveltuvat hyvin rannikkoalueiden yhdennetyn käytön ja hoidon tarpeisiin. Lisäksi eri hallintosektoreiden kesken vakiintunut yhteistyö toteuttaa jo suosituksen tavoitteita. Strategian taustaksi Suomessa on laadittu arviointi rannikkoalueen keskeisimmistä toimijoista, lainsäädännöstä ja muista ohjauskeinoista sekä rannikkoympäristön tilasta. Arviointi tuo esiin keskeiset haasteet ja niihin parhaiten sopivan keinovalikoiman, ja ohjaa siten strategian kehittämisalueiden ja toimenpiteiden valintaa. Strategiassa näitä rannikon tilaan, toimijoihin ja olemassa olevaan ohjaukseen liittyviä taustalähtökohtia ei tuoda esiin, vaan ne esitetään erillisessä arviointiraportissa. Strategian luku 2 kuvaa suosituksen strategisia ja periaatteellisia lähtökohtia. Luku 3 kuvaa Suomen rannikon erityispiirteitä ja käytön ohjausta, jotka ovat oleellisia lähtökohtia suosituksen kansalliselle soveltamiselle. Luvussa 4 tuodaan esiin ne keskeiset ongelmat ja haasteet, joihin strategian kuudes luku vastaa esittämällä kuusi strategista kehittämisaluetta. Kehittämisalueissa esitettyjen tavoitteiden ja keinojen valintaa ohjaa myös rannikkoalueen visio. Strategian kehittämisalueiden luku 6.1, Rannikkonäkökulman vahvistaminen, käsittelee rannikkoaluetta kokonaisuutena sekä osallistumista ja varautumista tulevaan kehitykseen. Luku 6.2, Elinvoimaisuuden vahvistaminen, esittää keinoja elinmahdollisuuksien kehittämiseen rannikkoalueilla. Luku 6.3, Rannikon tilan parantaminen, perustuu pitkälti jo olemassa oleviin, mutta suhteellisen uusiin ohjauskeinoihin rannikkovesien tilan parantamiseksi. Luku 6.4 käsittelee rannikon virkistysmahdollisuuksia, joista suosituksessa kannetaan erityistä huolta. Luku 6.5, Tiedon saatavuuden parantaminen, kuuluu niin ikään keskeisesti yhteensovittavaan työtapaan, sillä osallistuminen ja toimien suuntaaminen oikein on lähes mahdotonta ilman luotettavia ja riittäviä tietoja. Strategian viimeinen kehittämisalue, luku 6.6, pureutuu kan- 2
4 sainväliseen yhteistyöhön rannikkonäkökulmasta. Aluemeren ollessa kyseessä on reunavaltioiden yhteistyö välttämätöntä elinympäristön laadusta ja turvallisuudesta huolehtimiseksi sekä merialueen käytön yhteensovittamiseksi. Kaikkiin strategiassa esitettyihin kehittämisalueisiin sisältyy läpäisyperiaatteella ekosysteemilähestymistavan soveltaminen, rannikon luonnon monimuotoisuuden ja kulttuuriympäristön säilyttäminen, osallistuminen ja hallinnon toimien johdonmukaisuuden lisääminen. Lisäksi strategiaa laadittaessa on otettu huomioon kaupunki- ja maaseutumaisten rannikkoalueiden erilaisuus sekä rannikon fyysinen erilaisuus eri osissa Suomea. Kansallisella rannikkostrategialla tavoitellaan rannikkoalueen pitkäjänteistä kehittämistä, torjutaan sen tilan heikkenemistä ja varaudutaan pahimpiin uhkiin ja onnettomuuksiin. Rannikkoalueiden erilaisuudesta johtuen strategiaa on tarkoituksenmukaista soveltaa alueittain, ja laatia alueelliset strategiat ja toimenpideohjelmat. 2. Lähtökohtana rannikkoalueiden yhdennetyn käytön ja hoidon suositus 2.1 Suosituksen tausta Huoli Euroopan rannikoiden tilasta sekä niiden kestävän käytön ja hoidon edellytyksistä johti komission käynnistämään yhdennetyn käytön ja hoidon esittelyohjelmaa sekä vuonna 2000 tiedonantoon rannikkoalueen yhdennetyn käytön ja hoidon eurooppalaisesta strategiasta (KOM/00/547). Vuonna 2002 Euroopan parlamentti ja neuvosto antoivat rannikkoalueiden yhdennetyn käytön ja hoidon toteuttamisesta suosituksen (413/2002/EY), jossa linjataan rannikkoalueiden käytön ohjausta ja sen kehittämistarpeita. Euroopan rannikkoalueiden haasteina nähdään erityisesti meri- ja rannikkoalueiden käytön kasvu ja ilmastonmuutoksen vaikutuksiin varautuminen. Ongelmiksi on koettu riittämättömät tiedot rannikon tilasta ja ihmisen toiminnan vaikutuksista, hallinnon eri tasojen ja alojen yhteensovittamisen vaikeudet sekä eri toimijoiden osallistumisen riittämättömyys. Euroopan unionin kuudennessa ympäristöä koskevassa toimintaohjelmassa kannustetaan yhtenäiseen strategiseen lähestymistapaan, jonka olisi erityisesti edistettävä maa- ja merialueiden kestävää käyttöä ja hallintoa. Rannikkoalueiden osalta tämä on merkinnyt yhdennetyn käytön ja hoidon kehittämistä. Jotta valtioiden rajat ylittävät ongelmat voitaisiin ratkaista, on EU:n mukaan tarpeellista varmistaa johdonmukainen toiminta aluemerien ja koko Euroopan tasolla. Strategisemman lähestymistavan rannikkoalueen käyttöön katsotaan vähentävän intressiristiriitoja, tarjoavan synergiaetuja, kannustavan kaikkien tahojen osallistumiseen sekä parantavan kokonaiskuvaa rannikkoalueen tilasta ja toimintojen vaikutuksista. Euroopan komission mukaan yhdennetyillä käytön ja hoidon toimenpiteillä voidaan paitsi parantaa rannikkoympäristön laatua myös saavuttaa konkreettista sosioekonomista hyötyä. Yhdentämistavoite koskee varsinaisen rannikkoalueita koskevan sääntelyn ohella myös muuta asiaan liittyvää EU-lainsäädäntöä, kuten kehittymässä olevaa meripolitiikkaa, vesiensuojelua (vesipolitiikan puitedirektiivi), paikkatietojen yhtenäistämistä (INSPIRE-direktiiviehdotus) sekä ympäristövaikutusten arviointia ja osallistumissäännöksiä (SEA-direktiivi). EU:n rannikkoalueita koskevat toimet ovat osaltaan vastaus kansainvälisten sopimusten velvoitteisiin. Näitä ovat muun muassa biologista monimuotoisuutta koskeva yleissopimus merija rannikkoalueiden biodiversiteetistä (Jakartan mandaatti), YK:n elintarvike- ja maatalousjärjestön vastuuntuntoista kalastusta koskevat menettelyohjeet sekä Itämeren merellisen ympäristön suojelua koskeva sopimus. YK:n ympäristöstä ja kehityksestä annetun julistuksen ohella tärkeä on myös Riossa vuonna 1992 hyväksytty Agenda 21 toimintaohjelma, jossa ran- 3
5 nikkovaltioita kehotetaan edistämään meri- ja rannikkoalueiden kestävän kehittämisen mekanismeja ns. integroidun lähestymistavan avulla. 2.2 Strateginen lähestymistapa ja yhdennetyn käytön ja hoidon periaatteet Rannikkoalueiden yhdennetyn käytön ja hoidon suosituksen mukaan kansallisesti laadittavissa strategioissa tulisi soveltaa suosituksessa määriteltyjä periaatteita ja lähestymistapoja. Suosituksen mukaan toimintaa tulisi rannikkoalueilla käsitellä laaja-alaisesti, strategisesti ja alueellisesti. Rannikkoalueiden kestävän ja yhdennetyn kehittämisen katsotaan edellyttävän pitkän aikavälin suunnittelua, jossa alueiden käytön ja erilaisten toimintojen vaihtoehdot sekä alueen luonnonolot voidaan ottaa kokonaisvaltaisesti ja tasapainoisesti huomioon. Strateginen näkökulma rakentuu käsitykselle, jonka mukaan ekosysteemien toiminta nähdään pitkälti käytön ja hoidon perustana (ns. ekosysteemilähestymistapa). Tämä merkitsee rannikkoalueiden ja niiden luonnon prosessien ymmärtämistä sekä ihmisen toimien sovittamista luonnon prosessien ja ekologisen kantokyvyn mukaan. Varautuminen ennakolta ilmastonmuutoksen vaikutuksiin ja tulevaan kehitykseen nousee samalla keskeiseen asemaan. Asianmukaisessa rannikoiden toiminnan suunnittelussa tulevaisuuden epävarmuudet tulee ottaa huomioon. Suosituksen periaatteiden lähtökohtana on tavoite kestävästä käytöstä ja hoidosta siten, että rannikoiden tila ja elinvoimaisuus pitkällä tähtäimellä säilyvät ja paranevat. Ympäristötavoitteiden ohella suosituksessa kiinnitetään huomiota taloudellisen toiminnan ja virkistysmahdollisuuksien edellytysten turvaamiseen rannikolla. Sosiaalisen kestävyyden kannalta muun muassa rannikon paikallisella asutuksella sekä alueen kulttuuriperinnön ja maiseman suojelulla nähdään olevan erityistä merkitystä. Rannikkoalueita koskevien päätösten tulisi perustua luotettaviin tietoihin ja alueen erityispiirteiden tuntemukseen. Vaikka kansallisella rannikkostrategialla tavoitellaankin kokonaisvaltaista näkökulmaa, rannikon käytön ja hoidon tarpeet ja toimenpiteet olisi eri alueiden olosuhteiden vaihtelun johdosta tärkeätä määritellä myös alueellisesti ja käyttää erityisongelmiin ja paikalliseen ympäristöön soveltuvia toimintatapoja. Rannikkoalueiden käyttö edellyttää erilaisia ohjauksen välineitä, kuten lainsäädäntöä, taloudellisia keinoja, vapaaehtoisia sopimuksia, tiedotusta, teknisiä ratkaisuja, tutkimusta ja koulutusta. Ohjauksen olisi myös oltava riittävän joustavaa, jotta rannikon muuttuviin olosuhteisiin voitaisiin sopeutua riittävän nopeasti. Osallistumismahdollisuudet ovat suosituksen periaatteissa keskeisessä asemassa. Aktiivisuutta ja yhteistyötä edellytetään kaikilta osapuolilta, joilla on etuja valvottavanaan ja joihin rannikkoalueella toteutettavat toimet vaikuttavat. Viranomaisten tulee toimia osallistavalla tavalla ja huolehtia osallistumismahdollisuuksien järjestämisestä. Lisäksi niiden tulee varmistaa, että osallistumisen pohjaksi on olemassa riittävästi luotettavaa tietoa. Tiedon käyttäminen toiminnan suuntaamisessa edellyttää tarvittavan tiedon tuottamista ja sen saatavuuden parantamista. Rannikkoalueen monimuotoisuudesta ja lukuisista toimijoista johtuen toimenpiteiden ja erilaisten intressien yhteensovittaminen on kestävän käytön ja hoidon edellytys. Tavoitteena tulisi olla eri tahojen toiminnan johdonmukaisuus. Tämä edellyttää hallinnonalojen samansuuntaista toimintaa, ristiriitojen yhteensovittamista ja yhteistyötä eri käyttäjätahojen kanssa. Yhteisten tavoitteiden määrittely, ennakoivaan näkökulmaan perustuvat toimenpiteet sekä tavoitteiden toteutumisen seuranta ja tarvittaessa niiden tarkistaminen ovat tärkeitä toimintamalleja rannikkoalueen käytön kestävyyden parantamiseksi. 4
6 Euroopan parlamentin ja neuvoston suositus rannikkoalueiden yhdennetyn käytön ja hoidon toteuttamisesta Euroopassa Luku II: rannikkoalueiden yhdennetyn käytön ja hoidon periaatteet "Rannikkoalueiden käyttö ja hoito perustuvat ennen kaikkea seuraaviin seikkoihin: Laaja-alainen näkökulma, jossa otetaan huomioon luonnon järjestelmien ja rannikkoalueisiin vaikuttavan ihmisen toiminnan keskinäinen riippuvuus ja niiden erilaisuus Pitkän aikavälin näkökulma, jossa otetaan huomioon ennalta varautumisen periaate ja nykyisten ja tulevien sukupolvien tarpeet Helposti mukautuva käyttö ja hoito vaiheittaisena prosessina, joka helpottaa sopeutumista ongelmien syntyessä ja tiedon lisääntyessä. Tämä edellyttää luotettavaa tietoa rannikkoalueiden kehityksestä Euroopan rannikkoalueiden paikalliset erityispiirteet ja huomattava monimuotoisuus, mikä antaa mahdollisuuden vastata käytännön tarpeisiin erityisratkaisuin ja joustavin toimenpitein Toimiminen luonnon prosessien kanssa samansuuntaisesti ja ekosysteemien kantokyvyn kunnioittaminen, mikä tekee ihmisen toiminnasta ympäristöystävällisempää, sosiaalisesti vastuullisempaa ja taloudellisesti järkevämpää pitkällä aikavälillä Kaikkien asianomaisten osapuolten kytkeminen käyttöä ja hoitoa koskevaan prosessiin Toimivaltaisten hallinnonelinten tarjoama tuki ja osallistuminen kansallisella, alueellisella ja paikallisella tasolla luomalla tai pitämällä yllä asianmukaisia yhteyksiä niiden välillä nykyisten politiikkojen yhteensovittamisen parantamiseksi Sellaisten välineiden yhdisteleminen, jotka on suunniteltu helpottamaan alakohtaisten politiikkojen tavoitteiden, suunnittelun sekä käytön ja hoidon keskinäistä johdonmukaisuutta" 5
7 3. Suomen rannikon erityispiirteet Itämeri erityispiirteineen, pohjoinen ilmasto ja maankohoamisilmiö vaikuttavat Suomen rannikkoon ja antavat sen käytön ja hoidon ohjaukselle aivan erilaiset lähtökohdat Atlantin tai Välimeren rannikoihin nähden. Itämeri on matala ja vähäsuolainen murtovesiallas, jossa veden vaihtuvuus ja virtaukset ovat heikkoja. Valuma-alue on neljä kertaa allasta laajempi, ja sillä asuu noin 85 miljoonaa ihmistä, joten maaperän ja jokien aiheuttama kuormitus rasittaa Itämerta erityisen paljon. Valuma-alueen pohjoisosat ovat metsäisiä ja harvaan asuttuja, eteläosat puolestaan tiheään asuttuja teollisuuden ja maanviljelyn alueita. Talvisin Suomen rannikkoalueet jäätyvät lähes kokonaan, mikä vaikuttaa vesialueen ekosysteemien toimintaan ja asettaa suuria vaatimuksia merenkululle. [Itämeren valuma-alueen asutustiheyskartta, kasvillisuusvyöhykkeet kartta] Pääosa Suomen maa-alasta on alle 200 metrin korkeudella merenpinnasta, ja koko rannikko on hyvin alavaa jääden alle 100 metrin korkeuteen merenpinnasta. Mannerjäätikön vetäytymisestä alkaneen maankohoamisen johdosta maan pinta kohoaa ja kallistuu siten, että Suomen etelärannikolla nousu on noin 2 millimetriä vuodessa ja Merenkurkun ympäristössä noin 8 millimetriä vuodessa. Pohjanlahdella satamat ja kaupungit jäävät vähitellen sisämaahan ja rannikkovedet mataloituvat. Ilmastonmuutoksen aiheuttaman meriveden pinnan nousun vaikutukset jäävät vähäisiksi ja näkyvät selkeimmin etelärannikolla. Maankohoamisen seurauksena rantaviiva siirtyy ulommaksi. Kareja, luotoja ja saaria paljastuu merestä, merenlahdet kasvavat umpeen tai kuroutuvat lammiksi ja järviksi, ja kasvillisuusvyöhykkeet kehittyvät sen mukaisesti. Esimerkiksi Pohjanlahden rannikon kasvillisuudelle on ominaista verrattain nopea sukkessio, kun kasvillisuusvyöhykkeet maan kohotessa siirtyvät ja kehittyvät. Aluksi merestä kohoavan maan valtaavat erilaiset pioneerilajit. Vähitellen sisämaahan päin siirryttäessä kasvillisuus runsastuu ja muuttuu pensaikosta metsäksi. Tyypillistä Suomen rannikolle on rantaviivan vaihtelevuus. Lahdet, niemet ja saaret muodostavat rannikkovyöhykkeen, jonka leveys vaihtelee huomattavasti maan eri osissa. Suomessa on kymmenenneksi eniten meren rantaviivaa maailman kaikista maista, ja peräti 85 % rantaviivasta on saaria. Suomen saaresta puolet sijaitsee rannikolla. Vaikka rannikon suora pituus onkin vain noin kilometriä, niemet, lahdet ja saaret mukaan luettuna se kasvaa yhteensä noin kilometriin. Rannikkovyöhyke on levein Saaristomerellä ja kapein Selkämeren saarettomalla rannikolla. Myös Suomenlahdella, lukuun ottamatta Helsingin edustaa, avomeren ja mantereen välissä on laaja saaristo. Merenkurkun rannikko muistuttaa rikkonaisuudessaan Saaristomerta, mutta rannikkovyöhyke on kapeampi ja korkeuserot ovat pienempiä. [Korkeusvyöhykkeet kartta] Suomessa asutus painottuu voimakkaasti eteläiseen Suomeen ja myös Länsi-Suomeen erityisesti rannikolle ja vesistöjen varsille. Näille alueille keskittyy myös pääosa elinkeinotoiminnasta ja työpaikoista, Suomen suurimmat kaupungit ja vilkkaimmin liikennöidyt väylät. Suomenlahteen rajautuvalla pääkaupunkiseudulla asui vuoden 2004 lopussa lähes miljoona asukasta. Muita rannikon suuria väestökeskittymiä ovat Turku, Oulu, Pori, Vaasa ja Kotka. Kotkaa ja Poria lukuun ottamatta kaikkien edellä mainittujen kaupunkien väestön määrä on lisääntynyt viimeisen 25 vuoden aikana, ja etenkin suurimpia kaupunkeja ympäröivien kuntien väestön määrä on kasvanut. Rannikkoalueilla on myös suuri maanpuolustuksellinen merkitys. 6
8 Suomessa merenkulun ja satamien merkitys on suuri. Suomen ulkomaankaupan kuljetuksista jopa 80 % tapahtuu meriteitse rautatiekuljetusten jäädessä 13 %:iin ja maanteitse tehtävien kuljetusten 7 %:iin. Merikuljetukset Suomen ja ulkomaiden välillä ovat edelleen lisääntyneet ja kehitys lienee samansuuntaista myös tulevaisuudessa. Suomen ja ulkomaiden välisen meriliikenteen skenaarioksi vuodelle 2020 on esitetty 120 miljoonaa tonnia/vuosi, kun se vuonna 2004 oli noin 95 miljoonaa tonnia. Suomalaisen elämänmuodon erityispiirre on vapaa-ajan asuminen. Vapaa-ajan asuntoja on yhteensä noin , joista noin viidesosa sijaitsee meren rannikolla ja saarissa. Rannikkokunnissa oli vuonna 2003 yhteensä vapaa-ajan asuntoa ja vuosittain rakennetaan satoja uusia vapaa-ajan asuntoja. Asuminen ja etätyö vapaa-ajan asunnoilla lisääntyy. Vapaaajan asumisen ohella veneily, virkistyskalastus, metsästys, luontoharrastus ja matkailu tekee rannikkoalueesta koko maan kannalta merkittävän virkistyskäyttöalueen. Vesi- ja ranta-alueiden omistus on Suomessa tyypillisesti yksityistä. Toisen maalla ja vesillä liikkuminen on kuitenkin sallittua jokamiehenoikeuden perusteella. Tällä on harvaanasutussa ja runsasvesistöisessä maassa tärkeä merkitys. [Aluerakenne kartta, vapaa-ajan asutus kartta] Suomessa on vahva paikallishallinto. Kunnat vastaavat itsenäisesti asukkaidensa palveluiden järjestämisestä ja muun muassa kaavoituksesta. Meren rannikon kunnista suurin osa on pintaalaltaan ja väestömäärältään pieniä. Pienimmät kunnat löytyvät Turunmaan ja Ahvenanmaan saaristosta. Samalla kun rannikon isojen kaupunkien ja niitä ympäröivien kuntien väkiluku on kasvanut, yli puolet rannikkokunnista on kuitenkin menettänyt väestöään viime vuosikymmenten aikana. Saaristokunnissa väkiluvun ennakoidaan vähenevän edelleenkin noin 10 % vuoteen 2020 mennessä. Asumis- ja työmahdollisuuksien ylläpitämiseksi tietyt saaristokunnat ja saaristo-osakunnat ovat oikeutettuja korotettuihin aluepoliittisiin tukiin. Kuntien muodostamat maakuntien liitot toimivat alueensa aluekehitysviranomaisina ja vastaavat maakuntakaavoituksesta. Rannikkoa käsittäviä maakuntia on Manner-Suomessa yhdeksän; Kymenlaakso, Itä-Uusimaa, Uusimaa, Varsinais-Suomi, Satakunta, Pohjanmaa, Keski- Pohjanmaa, Pohjois-Pohjanmaa ja Lappi. Rannikon erityispiirre on kaksikielisyys, sillä ruotsinkieltä äidinkielenään puhuvien enemmistö asuu rannikkoseuduilla. Tämä asettaa haasteita muun muassa palveluiden tarjoamiselle omalla äidinkielellä ja ruotsinkielisen kulttuurin ylläpitämiselle. [Maakunnat ja kunnat kielisuhteineen kartta sekä maakuntakaavoitus- ja yleiskaavoitustilanne kartat] Rannikon kulttuuriperintö on vahva. Suotuisten viljely- ja kalastusolosuhteiden, purjehduksen sekä kaupankäynnin ansiosta rannikko vaurastui jo varhain. Hyvien maa- ja vesireittien yhteyteen rakennettiin kivikirkkoja, linnoja, kartanoita, ruukkeja sekä puolustusrakenteita, joita rajan liikkumisen myötä rakensivat vuoroin ruotsalaiset vuoroin venäläiset. Rannikon asutus kehittyi, syntyi kyliä ja puukaupunkeja. Maisema muokkautui pienipiirteisen ja monipuolisen maanviljelyn, karjanlaiduntamisen sekä metsätalouden ansiosta avoimeksi sekä kasvillisuus ja eläimistö monimuotoiseksi. Valtakunnallisesti arvokkaista kulttuuriympäristökohteista ja maisema-alueista suuri osa sijaitsee rannikolla ja sen jokilaaksoissa. Rannikkokulttuurin arvoa todistavat Vanhan Rauman ja Suomenlinnan valinta maanilman kulttuuri- ja luonnonperinnön suojelemisesta laaditun yleissopimuksen mukaisiksi maailmanperintökohteiksi. Myös runsas 7
9 vedenalainen kulttuuriperintö on säilynyt hyvin veden kylmyyden ja vähäisen suolapitoisuuden ansiosta. [Arvokkaat kulttuuriympäristöt ja maisema-alueet -kartta] Rannikko on eliöstön monimuotoisuuden kannalta tärkeä elinympäristö. Se tarjoaa useille lajeille pääasiallisen lisääntymisympäristön, mutta myös kasvu-, ruokailu- ja suojapaikan. Lajien levinneisyyden kannalta Itämerelle tyypillinen suolaisuuden vaihtelu on merkittävä tekijä. Suomessa on useita meri- ja rannikkoalueiden suojelualueita. Suojeluohjelmista rannikon kannalta merkittävimpiä ovat rantojen- ja lintuvesiensuojeluohjelmat sekä kansallis- ja luonnonpuistojen kehittämisohjelman mukaiset Perämeren, Saaristomeren, Tammisaaren ja Itäisen Suomenlahden kansallispuistot. EU:n Natura-sääntely luonto- ja lintudirektiivien myötä on tuonut suojeluun mukaan systemaattisen luontotyyppien ja lajien suojelun näkökulman. Natura 2000-verkostoon kuuluu XX merellä ja rannikolla sijaitsevaa suojelualuetta, joista 20 on ilmoitettu Itämeren suojelusopimukselle Itämeren erityissuojelualueiksi eli BSPA-alueiksi. [Natura- ja suojelualueet kartta] Veden laatu Suomenlahdella ja huomattavalla osalla Saaristomeren sisäsaaristoa on luokiteltu käyttökelpoisuudeltaan tyydyttäväksi. Muilta osilta Saaristomeren veden laatu on luokiteltu hyväksi, mikä merialueilla osoittaa luonnontilaista suurempaa rehevyyttä. Suurten yhdyskuntien ja teollisuuspaikkakuntien edustoilla on rannikkovesissä myös välttävän käyttökelpoisuuden alueita. Laadultaan tyydyttävää vesi on muun muassa Tornion, Kemin, Oulun, Raahen, Kokkolan ja Porin/Kokemäenjoen edustalla. Selkä- ja Perämeren rannikolla tyydyttäväksi tai tätä huonommaksi luokitellut vesialueet ovat pinta-alaltaan vähäisempiä kuin Suomenlahdella ja Saaristomerellä. Hyvän luokan alue Selkä- ja Perämeren rannikon läheisimmillä vesillä on kapeahko. Uloimpien osien veden laatu on luokiteltu erinomaiseksi. Suuri osa Suomen rannikkovesistä on alustavasti tunnistettu huomattavien ihmistoiminnan vaikutusten alaiseksi. Arviot ihmistoiminnan vaikutuksista rannikkovesiin täsmentyvät vuosina , jolloin vesien tyypittelyn sekä ekologisen ja kemiallisen tilan arviointimenettelyt valmistuvat. [Pintavesien tila kartta, ihmisen vaikutus vesien tilaan kartta] 8
10 4. Rannikkoalueiden käytön ja hoidon haasteita Suojelutoimista huolimatta rannikkovesien tila on kehittynyt huonompaan suuntaan. Pisimmälle rehevöityminen on edennyt Suomenlahdella ja Saaristomerellä. Liiallisesta ravinnekuormituksesta johtuva vesien rehevöityminen on ongelma, jonka hallinta on elintärkeätä muun muassa rannikon ekosysteemeille, kalastukselle ja virkistäytymiselle. Vaikka ravinteiden ja haitallisten aineiden päästöjä on saatu kansallisin ja kansainvälisin toimin vähenemään, rannikkovedet ja koko Itämeri elpyvät pitkään kestäneen kuormituksen vuoksi hitaasti. Rannikkoalueen käyttö kasvaa ja muuttaa muotoaan. Luonnonvarojen hyödyntämiseen perustuvien elinkeinojen harjoittamistapojen muutokset, rannan ottaminen asuin-, teollisuus- ja satamakäyttöön kasvavilla kaupunkiseuduilla sekä rannan muuttaminen ruoppaamalla ja rakentamalla ovat esimerkkejä rannikon kasvavasta käytöstä. Tämän kaltaisilla maankäyttöön liittyvillä muutoksilla on suuri vaikutus rannikon maisemaan ja luonnon monimuotoisuuteen. Perinteisten elinkeinojen harjoittamismahdollisuuksien kaventuminen luo haasteita syrjäisten rannikkoalueiden sosiaaliselle ja taloudelliselle kestävyydelle sekä niiden omaleimaisen kulttuuriperinnön säilymiselle ja kehittymiselle. Rannikon kasvavien taajamien ja tiiviin lomaasutuksen alueilla myös luonnon virkistyskäytön tarpeista on syytä huolehtia. Ilmastonmuutoksen vaikutukset näkyvät oletettavasti selkeimmin juuri rannikkoalueilla. Vaikutusten selvittäminen ja niihin varautuminen on välttämätöntä. Ilmastonmuutoksen odotetaan Suomessa nostavan keskimääräistä lämpötilaa, lisäävän sateisuutta etenkin talvisin sekä muuttavan ilmastollisten ääri-ilmiöiden voimakkuutta ja esiintymistiheyttä. Rannikkoalueilla tämä merkinnee lisääntynyttä tulvariskiä, myrskyisyyden kasvua, jääpeitteen ohenemista ja merenpinnan ja sen lämpötilan nousua. Poikkeuksellisilla tilanteilla on selvä vaikutus myös vesistöjen kuormitukseen ja sitä kautta Itämeren tilaan. Jo pienet tulvat lisäävät muun muassa peltojen kiintoaineshuuhtoumia. Lisäksi tulvat aiheuttavat riskejä erilaisten kemikaalien ja vaarallisten aineiden huuhtoutumiseen. Lisääntyvän meriliikenteen ympäristövaikutukset ja onnettomuusriskien kasvu ovat todellisia uhkia rannikkoympäristölle ja koko Itämerelle. Muun muassa öljykuljetusten määrä on viime vuosina ollut jatkuvassa kasvussa. Myös puutteelliset tiedot ympäristölle ja ihmiselle haitallisten aineiden ominaisuuksista ja mahdollisesta esiintymisestä ympäristössä pakottavat ennakoivien toimien sijasta reagoimaan esiin tuleviin ongelmiin. Koska rannikkoalueiden ympäristön tilaan liittyvät haasteet, rehevöityminen, merialueen kasvavasta käytöstä aiheutuvat riskit ja ilmastonmuutoksen vaikutuksiin varautumisen tarve ovat yhteisiä koko Itämeren rannikkoalueelle, on kansainvälisellä ja EU-tason yhteistyöllä Suomen omien toimien ohella suuri merkitys. Rajat ylittävät ympäristöongelmat, kuten lähialueiden jätevesipäästöt, muodostavat selvän uhan paitsi Suomen myös naapurimaiden rannikkoympäristölle. Jotta rannikkoalueiden käyttöä ja hoitoa voidaan pitkällä tähtäimellä parantaa, sitä kohtaavat tulevaisuuden uhat on tärkeätä tunnistaa. Rannikkoaluetta kohtaavat haasteet ja käyttöpaineet edellyttävät nykyistä strategisempaa ja integroivampaa otetta alueen käyttöön ja ohjaukseen. Sektoreiden oman työn ohella tarvitaan yhteistyötä ja yhteensovittamista. Tähän pääsemiseksi tulisi olla käytettävissä eri hallinnonaloilta yhteismitallisia tietoja rannikkoalueesta. Toimien suunnittelussa ympäristön tarpeiden huomioon ottaminen edellyttää riittäviä ja luotettavia tietoja toimenpiteiden vaikutuksista ja ekosysteemien toiminnasta. Rannikkoa koskevan, eri lähteissä olevan tiedon saatavuuteen ja yhtenäisyyteen liittyy selkeitä kehittämistarpeita, samoin tutkimuksen ja tutkimustiedon soveltamisen osalta. Luotettava, havainnollinen ja saatavilla 9
11 oleva tieto on välttämätöntä myös osallistumiselle. Rannikkoalueen asukkaiden, viranomaisten, elinkeinoelämän ja järjestöjen yhteistyömahdollisuuksia on yhdennetyn käytön ja hoidon toteuttamiseksi entisestään korostettava. Rannikkoalueen käytön yhteensovittamisen ja suunnitelmallisuuden parantaminen on tärkeätä, sillä se säästää resursseja ja tehostaa toimenpiteiden vaikuttavuutta. Vaikka Suomen olemassa olevat hallintorakenteet ja toimintatavat sinänsä soveltuvat hyvin yhdennetyn käytön ja hoidon toteuttamiseen, toimien johdonmukaistamisessa ja eri viranomaistoimintojen yhteistyössä on kehitettävää. Hyvistä ohjauskeinoista huolimatta rannikkoympäristön tila ja tulevaisuuden haasteet antavat aihetta lähemmälle tarkastelulle. 5. Suomen rannikkoalueen visio Rannikko on elinvoimainen alue, jossa on hyvät edellytykset asumiselle, työnteolle, elinkeinotoiminnalle ja virkistäytymiselle. Sen luonto on puhdas ja monimuotoinen. Ihminen vaalii rannikkoalueen ominaispiirteitä ja käyttää sen luonnonvaroja kestävällä tavalla. 10
12 6. Strategiset kehittämisalueet 6.1 RANNIKKONÄKÖKULMAN VAHVISTAMINEN TAVOITTEET Rannikkoalue erityispiirteineen tunnistetaan omaksi kokonaisuudekseen. Käyttö ja hoito on pitkäjänteistä, tavoitteellista ja kokonaisvaltaista. Eri toimijat ovat sitoutuneita ja motivoituneita yhteisten tavoitteiden toteuttamiseen. SUUNTAVIIVAT Rannikko on meren ja maan vaihettumisalueena omaleimainen ja erityinen alue sisämaan olosuhteisiin verrattuna. Suomen rannikkoalueet ovat keskenäänkin hyvin erityyppisiä. Esimerkiksi maankohoamisrannikko jokien tulvariskeineen on luonteeltaan varsin erilainen verrattuna Saaristomeren runsassaariseen rannikkovyöhykkeeseen. Meri- ja maa-alueiden välisestä vuorovaikutuksesta ja rannikolla tapahtuvien toimien monipuolisuudesta johtuu erityinen tarve yhteensovittamiseen. Tarvitaan kunkin alueen erityispiirteisiin soveltuvia alueellisesti tarkennettuja käytön ja hoidon toimenpiteitä. Pitkällä tähtäimellä tavoitteena on varautuminen ennalta rannikkoalueita kohtaaviin haasteisiin, positiivisen kehityksen ja kestävien toimintamahdollisuuksien vahvistaminen sekä alueen käytön monimuotoinen kehittäminen. Tavoitteen saavuttaminen edellyttää vuorovaikutusta, kokonaisvaltaista näkökulmaa ja vaikutuksia ennalta arvioivaa toimintatapaa. Eri toimijoiden osallistuminen ja sitoutuminen käytön ja hoidon suunnitteluun on toiminnan paremman yhteensovittamisen ja yhteisten tavoitteiden määrittelemisen kannalta tärkeätä. Osallistumista ja yhteistyötä tarvitaan kaikilta niiltä osapuolilta, joilla on etuja valvottavanaan ja joihin rannikkoalueella toteutettavat toimet vaikuttavat. Tämä edellyttää osallistavaa suunnittelua sekä avointa tiedonkulkua. Yhdennetyn käytön ja hoidon toteuttaminen on kiinteästi sidoksissa alueiden käytön ohjaukseen. Olemassa olevilla alueiden käytön suunnittelun välineillä voidaan vaikuttaa niin asumiseen, liikenteeseen, virkistysmahdollisuuksiin kuin erilaisten toimintojen ja elinkeinoelämän sijoittumiseen sekä erityisesti käytön tarpeiden yhteensovittamiseen toisiinsa ja rannikkoympäristön vaatimuksiin. Ilmastonmuutoksen aiheuttamiin vaikutuksiin varautuminen ja niihin sopeutuminen on rannikkoalueilla välttämätöntä, jotta näiden alueiden toimintakyky voidaan säilyttää sekä poikkeuksellisissa tilanteissa että pitkällä aikajänteellä. Sopeutumistoimia edellyttävät muun muassa merenpinnan ja veden lämpötilan nousu, tulvariskit ja myrskyisyyden kasvu. KEINOT Laaditaan alueelliset yhdennetyn käytön ja hoidon strategiat ja toimenpideohjelmat. 11
13 Rannikon maakuntien liittojen tulisi laatia yhteistyössä keskenään ja alueen muiden toimijoiden kanssa rannikkoaluettaan koskevat yhdennetyn käytön ja hoidon strategiat ja niiden mukaiset toimenpideohjelmat. Strategioissa ja toimenpideohjelmissa määritellään, millaisilla alueellisilla toimilla kansallista strategiaa voidaan toteuttaa. Strategiat ja toimenpideohjelmat laaditaan EU:n suosituksen ja kansallisen strategian pohjalta siten, että painopisteiden ja toimenpiteiden valintaa ohjaavat alueelliset erityispiirteet ja tarpeet. Tämä edellyttää huomion kiinnittämistä rannikkoalueeseen meri- ja maa-alueita kattavana kokonaisuutena, sen alueellisten ominaispiirteiden, vahvuuksien ja sitä kohtaavien uhkien tunnistamista sekä tavoitteiden asettamista ja toimenpiteiden määrittelyä niiden mukaan. Strategia ja toimenpideohjelma laaditaan vuorovaikutteisesti ja yhteistyössä alueen muiden toimijoiden, erityisesti alueellisten ympäristökeskusten, kuntien, sektorihallinnon, elinkeinonharjoittajien ja muiden keskeisten sidosryhmien kanssa. Strategian ja toimenpideohjelman valmistelun tulee perustua laajapohjaiselle osallistumiselle ja edistää eri toimijoiden horisontaalista yhteistyötä. Strategiassa ja toimenpideohjelmassa tarkastellaan, miten alueen viranomaistoimijat, maakuntien liitot, kunnat, alueelliset ympäristökeskukset ja TE-keskukset, voivat tiivistää yhteistyötä ja toimenpiteiden koordinaatiota rannikkoalueen kestävän käytön ja hoidon parantamiseksi. Alueellinen strategia ja toimenpideohjelma laaditaan riittäviin tietoihin perustuen. Tämä tarkoittaa muun muassa rannikon ympäristön- ja luonnonsuojelua, elinkeinoelämää, virkistysmahdollisuuksia ja kulttuuriympäristöjä koskevien tietojen kokoamista. Rannikkoalueen yhdennetyn käytön ja hoidon alueellisten ohjelmien rahoituksessa pyritään ensisijaisesti hyödyntämään jo olemassa olevia mahdollisuuksia, kuten Euroopan aluekehitysrahastoa tai EU:n Life-rahoitusta. Vahvistetaan yhdennetyn käytön ja hoidon näkökulmaa alueiden käytön suunnittelussa. Ympäristöministeriö selvittää tarpeet kehittää alueiden käytön ohjausta siten, että rannikkoaluetta käsitellään nykyistä selkeämmin erityisenä meren ja maan vuorovaikutusalueena. Valtakunnallisia alueidenkäyttötavoitteita tarkistettaessa arvioidaan, miten tavoitteet vastaavat rannikkoalueen yhdennetyn käytön ja hoidon edellytyksiä, ja miten niiden avulla pystytään vahvistamaan rannikon kokonaisvaltaista tarkastelua. Valtakunnallisten alueidenkäyttötavoitteiden tarkistamisen myötä yhdennetty tarkastelutapa tulee sisältymään maakuntien ja kuntien alueiden käytön suunnitteluun. Kokonaisvaltaisen ja strategisen alueiden käytön suunnittelun edistämiseksi rannikon maakuntien liittojen tulisi tarkastella, miten kaavoituksessa voitaisiin entistä paremmin ottaa huomioon meri- ja maa-alueen vuorovaikutus sekä erityisesti rannikon käyttöön kohdistuvien erilaisten intressien yhteensovittaminen. Suunnittelussa voidaan arvioida alueiden käytön nykytilannetta, tulevaa kehitystä ja varautua ennalta rannikkoalueelle kohdistuviin riskeihin. Maakuntien liitot arvioivat erityisesti rannikkoalueen erityiskysymyksiä käsittelevän vaihemaakuntakaavan laatimisen mahdollista tarvetta. Maakuntakaavassa tarkemmin ratkaistavia rannikkoalueisiin liittyviä seikkoja voivat olla virkistysmahdollisuudet, rannikon kulttuuri-, maisema- ja luonnonperintökohteiden määrittäminen ja vaaliminen, loma-asutusta, matkailua ja rannikon elinkeinoelämän tarpeita palvelevien suunnitteluperiaatteiden kehittäminen sekä sopeutuminen ilmastonmuutoksen vaikutuksiin rannikolla. Maakuntakaavoituksessa tavoitellaan rannikkoalueiden käytön ekologista kestävyyttä ja otetaan huomioon rannikon luon- 12
14 nonarvot. Huomiota kiinnitetään muun muassa mahdollisimman laajojen ja yhtenäisten luonnonalueiden sekä ekologisten yhteyksien säilymiseen. Kunnat pyrkivät ottamaan rannikkoalueen kestävän ja suunnitelmallisen käytön ja hoidon tarpeet huomioon yleis-, asema- ja ranta-asemakaavoituksessa. Kuntien tulisi arvioida erityisesti rannikkoaluetta koskevien yleiskaavojen tilanne ja niiden kattavuus sekä harkita mahdollisuuksia lisätä rannikon maankäytön suunnitelmallisuutta yleiskaavoituksella. Rannikkoaluetta koskevan osayleiskaavan ohella kyseeseen voivat tulla koko kunnan rannikkoaluetta koskeva strateginen yleiskaava tai useamman kunnan yhteinen yleiskaava. Alueiden käytön suunnittelussa yhteensovitetaan erisuuntaisia intressejä keskenään ja rannikkoympäristön vaatimuksiin. Erilaiset vesien ja rannikkoympäristön tilaan vaikuttavat toiminnot pyritään lähtökohtaisesti sijoittamaan alueille, joilla niiden haitallinen vaikutus on mahdollisimman vähäinen. Kunnat, maakuntien liitot ja alueelliset ympäristökeskukset varmistavat kaavoituksessa ja lupamenettelyissä toiminnan sijoittumisen ympäristön vaatimusten ja harjoitettavan toiminnan luonteen mukaisesti. Rannikkoalueita kehitetään siten, että ne säilyttävät vetovoimansa ja lisäävät alueen elinvoimaisuutta. Alueiden käytön suunnittelun avulla huolehditaan rannikkoalueiden ympäristön laadusta ja rakentamisen suunnitelmallisuudesta. Myös rannikkoalueisiin kohdistuvat erityiskäyttömuodot (maanpuolustuksen, rajavalvonnan, palo- ja pelastustoimen, poliisin toiminnot) pyritään rannikkoalueita koskevassa alueiden käytön suunnittelussa turvaamaan ottaen huomioon valtakunnalliset alueidenkäyttötavoitteet. Vahvistetaan vuorovaikutusta rannikkoaluetta koskevassa suunnittelussa ja päätöksenteossa. Rannikkoalueella toimivat viranomaiset hyödyntävät tehokkaasti yhteistyöhön, avoimuuteen ja osallistumiseen liittyviä mahdollisuuksia rannikkoaluetta koskevassa suunnittelussa ja päätöksenteossa. Ne tavoittelevat hallinnollisten toimenpiteiden johdonmukaisuutta ja pyrkivät aktiivisesti luomaan ja parantamaan yhteistyötä muiden viranomaisten välillä. Harvaan asutuilla saaristo- ja rannikkoalueilla viranomaiset lisäävät yhteistyötään ja yhdistävät resursseja säilyttääkseen toimintamahdollisuutensa alueella. Viranomaiset selvittävät keinoja säilyttää työpaikat meri- ja rannikkoalueella ja kehittää toimintaansa alueen turvallisuutta ja palveluita edistävällä tavalla. Sektori- ja alueviranomaiset parantavat keskinäistä tiedonkulkua saavuttaakseen synergiaetuja toimilleen ja välttääkseen ristiriitaisia toimenpiteitä. Rannikkoalueen asukkaat ja keskeiset sidosryhmät osallistavalla suunnittelulla, etukäteen annettavalla neuvonnalla ja päätösten avoimella perustelulla parannetaan päätöksenteon laatua, vähennetään mahdollista valitustarvetta ja sitä kautta kevennetään prosesseja. Tärkeitä välineitä ovat muun muassa ympäristövaikutusten arvioinnin ja alueiden käytön suunnittelun osallistumista koskevat menettelysäännökset. Olemassa olevan osallistumista ja vuorovaikutusmahdollisuuksia edellyttävän lainsäädännön ja edustuksellisen demokratian keinojen ohella erityisesti kunnissa tulisi entisestään pyrkiä vahvistamaan kansalaisvaikuttamisen muotoja. Varaudutaan ilmastonmuutoksen vaikutuksiin ja poikkeuksellisiin tilanteisiin rannikkoalueilla. Ilmastonmuutoksen vaikutuksiin sopeutuminen tulisi liittää osaksi kaiken viranomaistoiminnan suunnittelua rannikkoalueilla. Ympäristöministeriö, sisäasiainministeriö ja maa- ja metsä- 13
15 talousministeriö yhdessä alueiden kuntien ja muiden toimijoiden kanssa selvittävät rannikkoalueita kohtaavat sopeutumistarpeet, määrittelevät niiden mukaisia toimenpiteitä ja seuraavat ilmastonmuutokseen liittyvää tieteellistä kehitystä. Rannikkokuntien maankäytön ja rakentamisen suunnittelussa pyritään ennakoimaan ilmastonmuutoksen vaikutuksia ja varmistetaan ilmastonmuutokselle haavoittuvaisten yhdyskuntien toimivuus kaikissa tilanteissa. Tärkeätä on noudattaa alimmista rakentamiskorkeuksista annettuja suosituksia ja siten estää uusien vahinkokohteiden sijoittaminen tulva-alueille. Rakentamista koskevia määräyksiä arvioidaan ja tarkennetaan tarpeen ja odotettavissa olevan kehityksen mukaan. Tulvariskien hallinnan perustana ovat tulvakartat, riskien arviointi ja tulvariskien hallinnan yleissuunnitelmat, joita laaditaan ensisijaisesti tunnistetuille riskikohteille. Riskien arvioinnilla kartoitetaan vaikeasti evakuoitavat kohteet (sairaalat, vanhainkodit), yhteiskunnan kannalta tärkeät toiminnot (vesihuolto-, energia- ja viestintäjärjestelmät), ympäristölle vaaraa aiheuttavat kohteet (kemikaalivarastot, vanhat kaatopaikat) sekä tulvista taloudellisia vahinkoja kärsivät kohteet. Yleissuunnitelmissa etsitään vaihtoehtoiset ratkaisut olemassa olevien tulvariskikohteiden suojaamiseksi. Vaihtoehtoisia menetelmiä rannikkoalueilla ovat muun muassa pysyvät tai tilapäiset tulvasuojelurakenteet. EU:ssa valmistellaan parhaillaan ehdotusta tulvadirektiiviksi, joka sisältäisi määräyksiä tulvakartoituksesta ja tulvariskien hallinnan suunnittelusta. Tämän kaltainen suunnittelu on tarkoitus integroida vesipolitiikan puitedirektiivin mukaiseen vesienhoidon suunnitteluun, jolloin suunnitelmat tulvariskien hallintaan tehtäisiin vesistöalueille. Direktiivi koskisi myös tulvariskeiltään merkittäviä merenranta-alueita. Äkillisten tilanteiden ohella rannikkoalueilla tulee pohtia myös pitkän aikavälin muutoksiin sopeutumista sekä huolehtia riittävistä alueellisista toiminta- ja kehittämisedellytyksistä kansalliseen turvallisuuteen liittyen. LISÄTIETOA Rantojen maankäytön suunnittelu, Ympäristöopas 120, ympäristöministeriö Valtioneuvoston päätös valtakunnallisista alueidenkäyttötavoitteista. Ympäristöministeriö, alueidenkäytön osasto. Julkaisusarja: Maankäyttö- ja rakennuslaki Opas 5. Kansallinen ilmastostrategia, valtioneuvoston selonteko eduskunnalle VNS 1/2001 vp. sekä Kansallinen energia ja ilmastostrategia (Lähiajan energia- ja ilmastopolitiikan linjauksia kansallinen strategia Kioton pöytäkirjan toimeenpanemiseksi), valtioneuvoston selonteko eduskunnalle Ilmastonmuutoksen kansallinen sopeutumisstrategia, MMM:n julkaisuja 1/2005. Ylimmät vedenkorkeudet ja sortumariskit ranta-alueille rakennettaessa, suositus alimmista rakentamiskorkeuksista (toim. Markku Ollila). Ympäristöopas 52, Helsinki Ehdotus Varsinais-Suomen rannikkoalueen käyttö- ja hoitostrategiaksi, Varsinais-Suomen liitto
16 6.2 RANNIKKOALUEEN ELINVOIMAISUUDEN VAHVISTAMINEN TAVOITTEET Rannikkoalue tarjoaa hyvät edellytykset asumiselle ja toimeentulolle. Rannikkoalueella on monipuolista elinkeinotoimintaa. SUUNTAVIIVAT Rannikkoalueen elinvoimaisuutta, asumista ja taloudellista toimintaa vahvistetaan rannikon ja saariston omia vetovoimatekijöitä ja erityispiirteitä hyödyntäen. Tavoitteena on säilyttää rannikkoalue asuttuna ja ylläpitää sen palveluita ja työpaikkoja. Asumisen ja taloudellisen toiminnan tulee kehittyä tasapainossa ympäristön kanssa. Tämä tarkoittaa ympäristön tilan parantamista siten, että sen varaan voidaan kehittää kestävää taloudellista toimintaa. Jotta luonnon kantokykyä ei ylitetä, erityisesti luonnonvaraelinkeinojen harjoittamisessa on tärkeätä ottaa huomioon ekologiset kokonaisuudet, tukea niiden toimintaa ja hyödyntää niiden antamaa tuottoa ekosysteemien sallimissa rajoissa. Elinkeinojen harjoittamisen tulee perustua tietoon toiminnan vaikutuksista ekosysteemeihin. Kaupunkien ja kasvavien taajamien alueella sekä muun muassa satamien, teollisuuden ja liikenteen osalta toimien yhteensovittaminen ja ohjaus on turvallisen ja laadukkaan elinympäristön ylläpitämiseksi tärkeätä. Tämä edellyttää hallinnonaloilta suunnitelmallisuutta, hyvää yhteistyötä ja johdonmukaisuutta. Viranomaisten tuki, asukkaiden ja järjestöjen osallistuminen sekä yritysten oma aktiivisuus ovat olennaisen tärkeitä rannikkoalueen elinvoimaisuuden sekä ympäristön laadun säilyttämiseksi ja parantamiseksi niin maaseudulla kuin kaupungeissa. Eri viranomaisten yhteistyö on resurssien tarkoituksenmukaisen käytön ja rannikon hajaasutusalueiden työpaikkojen säilyttämiseksi välttämätöntä. Rannikon asumisen, palveluiden saavutettavuuden, elinkeinoelämän ja kulttuuriympäristöjen säilymisen kannalta toimivat yhteydet ovat keskeisessä asemassa. Elinvoimaisuuden vahvistaminen edellyttää myös kattavia tietoliikennejärjestelmiä, jotka tarjoavat syrjäisilläkin rannikkoalueilla mahdollisuuksia kehittää palveluita sekä edistää elinkeinoelämää ja yhteydenpitoa. KEINOT Laaditaan alueelliset rannikon elinkeinostrategiat. Maakuntien ja seutujen elinkeinojen kehittämisorganisaatioiden tulisi laatia rannikkoaluetta koskeva elinkeinostrategia erikseen tai osana laajempaa strategiaa. Strategian valmistelussa selvitetään, miten rannikon erityispiirteet ja vahvuudet voidaan hyödyntää sen ja laajemman alueen elinvoimaisuuden kehittämisessä kestävällä tavalla pitkäjänteisesti ja suunnitelmallisesti sekä rannikkoaluetta koskeviin muihin ohjelmiin yhteensovittaen. Elinkeinostrategian laatimisessa otetaan huomioon rannikkoluonnon herkkyys ja sen toiminnan turvaaminen. Taloudellisen toiminnan osana strategiassa tarkastellaan muun muassa rannikkoalueen yrittäjien verkostoitumisen mahdollisuuksia ja hyötyjä sekä luontomatkailun kehittämisen edellytyksiä. Rannikon kulttuuriperinnön ja luonnon arvot 15
17 nähdään merkittävinä tekijöinä alueen kilpailukyvyn sekä ympäristö- ja maisemaperustaisen elinkeinotoiminnan kannalta. Elinkeinostrategioissa esitetään lisäksi, miten asumista alueella voidaan järjestää siten, että sillä tuetaan rannikkoalueen elinkeinojen kehittymistä. Tavoitteena on osaltaan vahvistaa hyvän, alueen elinkeinoelämää hyödyttävän ja ympäristön kannalta kestävän asumisen edellytyksiä: muun muassa turvallisuutta, ympäristön puhtautta, liikenne- ja tietoliikenneyhteyksiä ja keinoja tarvittavien palveluiden järjestämiseksi. Elinkeinostrategioissa tulisi rakentaa yhteistyötä rannikkokaupunkien ja niitä ympäröivien alueiden välille yhteisten tavoitteiden saavuttamiseksi. Rannikkokaupunkien ja niiden läheisen maaseudun vuorovaikutusta tulisi pyrkiä kehittämään muun muassa lähituotannon tarjoamista mahdollisuuksista käsin. Erityisesti maakuntien ja kuntien alueiden käytön suunnittelun välineillä luodaan edellytyksiä rannikkoalueen asumiselle ja elinkeinoille laadittavan elinkeinostrategian mukaisesti. Viranomaiset tukevat rannikkoalueen yrittäjien, elinkeinonharjoittajien ja asukkaiden aktiivisuutta ja osallisuutta elinkeinostrategian laadinnassa ja sen toteuttamisessa. Rannikkokunnat, joissa vapaa-ajan asuntoja on paljon, pyrkivät ottamaan paitsi kunnan omat myös sinne saapuvat vapaa-ajan asukkaat monipuolisesti huomioon kunnan elinvoimaisuuden kehittämisessä. Edistetään rannikkoalueen yrittäjien ja elinkeinonharjoittajien verkostoitumista. Työvoima- ja elinkeinokeskusten tulisi ottaa vastuuta rannikkoalueen yrittäjien verkostoitumisesta. Erityisesti harvaan asutulla rannikkoalueella TE-keskukset pyrkisivät parantamaan rannikkoalueen yrittäjien verkostoja ja kehittämään elinkeinotoiminnan yhteistyötä aluetta kokonaisuutena hyödyttävään suuntaan. Verkostoitumismahdollisuuksia tarkastellaan myös osana rannikkoalueen elinkeinostrategioita. Verkostoitumisen avulla rannikon yritykset voivat voittaa pienen yrityksen markkinointi-, tuotekehitys- ja muita pienuudesta johtuvia ongelmia ja parantaa alueen palvelu- ja kilpailukykyä. Edistetään ekosysteemilähestymistapaa ja sovelletaan sitä luonnonvaraelinkeinojen harjoittamisessa. Edistetään rannikkoalueiden luonnonvarojen kestävän käytön parantamiseksi ekosysteemilähestymistavan periaatteita ja toimintaohjeita rannikkoalueita koskevassa ohjauksessa. Kehitetään entisestään ekosysteemilähestymistavan täytäntöönpanoa erityisesti ympäristölupamenettelyjen ulkopuolelle jäävissä rannikon luonnonvaraelinkeinoissa, kuten kalastusta, metsästystä sekä maa- ja metsätaloutta koskevassa ohjauksessa. Rannikon luonnonvaraelinkeinoja ohjaavat viranomaiset tavoittelevat toimenpiteiden johdonmukaisuutta, varmistavat asianmukaisen neuvonnan ja koulutuksen sekä edistävät toiminnanharjoittajien omaa aktiivisuutta. Ne huolehtivat riittävän seurannan järjestämisestä ja toimenpiteiden muuttamisesta saadun palautteen sekä lisääntyneen tiedon myötä. Vastuu luonnonvaraelinkeinojen harjoittamisen osalta kohdistuu erityisesti maa- ja metsätalousministeriön hallinnonalalle, joka taloudellisessa ja lainsäädännöllisessä ohjauksessaan pyrkii soveltamaan ja edistämään parasta käytettävissä olevaa tietoa ja käyttökelpoista tekniikkaa ekosysteemien toiminnan turvaamiseksi. Menetelmien kehittämisessä se huolehtii uusimman ekosysteemejä koskevan tiedon soveltamisesta tiedon kulkua parantamalla sekä suuntaa erityisesti rahoitus- ja tukimuotoja ekosysteemilähestymistavan mukaisesti. 16
18 Rannikkoalueen TE-keskusten, maaseutukeskusten, metsäkeskusten ja elinkeinojärjestöjen tulisi edistää luonnonvaraelinkeinojen paikallista kestävyyttä ja rannikkoalueiden tilaa aktiivisen neuvonnan ja tiedotuksen avulla sekä huolehtia ekosysteemejä ja luonnon järjestelmiä kunnioittavan taloudellisen toiminnan sekä erilaisten kumppanuuteen ja yhteistyöhön perustuvien toimenpiteiden edistämisestä. Samaten ne pyrkivät kannustamaan alueen elinkeinonharjoittajia käytettävissä olevien ja rannikkoalueen kestävää käyttöä edistävien tukimuotojen hyödyntämiseen. Ekosysteemilähestymistapa, sen periaatteet ja toimintaohjeet on määritelty biologista monimuotoisuutta koskevan YK:n yleissopimuksen toteutuksen yhteydessä vuosina Lähestymistapa painottaa ekosysteemien rakenteen ja toiminnan säilyttämistä ihmisille ja luonnolle tärkeiden ekosysteemipalveluiden turvaamiseksi. Tavoitteena on löytää kestäviä käyttötapoja luonnon suojelemiseksi ja hoitamiseksi. Parannetaan rannikkoalueen saavutettavuutta. Liikenne- ja viestintäministeriö, viestintävirasto ja tiepiirit edistävät toiminnallaan rannikkoalueiden elinvoimaisuuden vahvistumista. Liikenne- ja tietoliikenneyhteyksiä kehittämällä parannetaan rannikkoalueen saavutettavuutta ja tuetaan rannikkoalueen asumisen ja elinkeinotoiminnan jatkuvuutta. Liikenneyhteydet järjestetään kestävästi rannikon asumisen ja elinkeinoelämän tarpeita ajatellen. Tieverkkoa kehitetään rannikkoympäristön kanssa sopusoinnussa ja siten, että kiinnitetään huomiota asutuksen, teollisuuden, kaupan, maa- ja metsätalouden ja muiden elinkeinojen nykyisiin ja tuleviin liikennetarpeisiin. Myös rannikkoalueen elinkeinoelämää tukevien erityiskäyttömuotojen toimintaedellytykset otetaan liikenneyhteyksien kehittämisessä huomioon. Varmistetaan toimivien ja kohtuuhintaisten tietoliikenneyhteyksien ulottuminen rannikkoseuduille ja saaristoon. Maakuntien liitot, kunnat ja tiepiirit pyrkivät osaltaan kehittämään liikenne- ja tietoliikenneverkkoja maakunnallisten ja kunnallisten strategioiden mukaisesti. Rannikon paikalliset toimijat välittävät tietoa tietoliikenneyhteyksien tarjoamista mahdollisuuksista yritystoiminnassa sekä asukkaiden toimintaan ja päivittäiseen asiointiin liittyen. LISÄTIETOA Jukka-Pekka Jäppinen, Juha Seppälä, Jukka Salo: Ekosysteemilähestymistapa biodiversiteetin suojelussa, hoidossa ja kestävässä käytössä, Suomen ympäristö 733. Maaseutupoliittinen kokonaisohjelma Elinvoimainen maaseutu yhteinen vastuumme. Maaseutupolitiikan yhteistyöryhmän julkaisu 11/2004. Saaristo-ohjelma Saaret, meri, järvet, joet ja rantavyöhyke aluekehitystekijöinä. Sisäasiainministeriön julkaisu 1/2003. Valtioneuvoston periaatepäätös saariston kehittämisestä vuosiksi ( ). 17
19 6.3 RANNIKKOYMPÄRISTÖN TILAN PARANTAMINEN TAVOITTEET Rannikkovesien tila on hyvä. Rannikkoluonto on monimuotoinen. Rannikkoalueen kulttuuriympäristön ja maiseman erityispiirteet säilyvät. SUUNTAVIIVAT Itämeren rannikkovesien tilan parantamiseksi ja rehevöitymisen hallitsemiseksi mereen joutuvien ravinteiden määrää ja päästöjä on kansallisin toimenpitein entisestään vähennettävä. Rannikkovesien pilaantuminen ja kasvavat onnettomuusriskit edellyttävät suojelutoimenpiteiden ja jo tehtyjen päätösten toteuttamisen tehostamista sekä varautumista uhkiin ennakolta. Itämeren ja sen rannikkovesien ekologisen tilan parantaminen luo osaltaan edellytyksiä myös vesiluonnon monimuotoisuudelle sekä rannikkoalueiden viihtyisyydelle. Rannikkoluonnon ja kulttuuriympäristön monimuotoisuuden turvaamiseksi rannikkoalueen käytön tulee sopeutua alueen ominaispiirteisiin sekä perustua luonnonvarojen kestävään hyödyntämiseen. Koko Itämeren suojelun kiireellisyyttä osoittaa hallituksen vuonna 2002 hyväksymä Itämeren suojeluohjelma, jonka avulla meren rehevöityminen halutaan saada aisoihin. Hyvän ekologisen tilan saavuttamiseksi Itämeren suojeluohjelmassa asetetaan kuusi päätavoitealuetta: rehevöitymisen torjunta, vaarallisten aineiden riskien vähentäminen, Itämeren käytön haittojen vähentäminen, luonnon monimuotoisuuden säilyttäminen ja lisääminen, ympäristötietoisuuden parantaminen sekä tutkimus ja seuranta. Suojeluohjelman toteuttamiseksi on vuonna 2005 laadittu Itämeren ja sisävesien suojelun toimenpideohjelma, jonka uudet toimet liittyvät valtaosin maatalouden vesiensuojeluun ja haja-asutuksen jätevesien päästöjen vähentämiseen. Suomen Itämeren suojeluohjelman ja siihen liittyvän toimenpideohjelman päästöjen vähentämistavoitteiden lähtökohdat on määritelty vesiensuojelutoimia ohjaavalla valtioneuvoston periaatepäätöksellä vesiensuojelun tavoitteista vuoteen KEINOT Toteutetaan Itämeren suojeluohjelmaa ja edistetään rannikkovesien suojelua yhteistyössä alueen toimijoiden kanssa. Valtioneuvoston hyväksymässä Itämeren suojeluohjelmassa ja sen nojalla laaditussa toimenpideohjelmassa yksilöidyt vastuutahot huolehtivat ohjelmien mahdollisimman tehokkaasta toteuttamisesta erityisesti siltä osin, kun niiden tavoitteet ja toimenpiteet liittyvät rannikkoympäristön tilan parantamiseen. Ympäristöministeriö pyrkii kohdistamaan vesiensuojelutoimenpiteitä entistä paremmin vastaamaan rannikkovesistöjen rehevöitymiseen liittyviä ongelmakohtia seuraavan vesiensuojelun tavoiteohjelman (Vesiensuojelun suuntaviivat 2015) valmistelussa. 18
20 Alueelliset ympäristökeskukset toteuttavat vesienhoitoalueittain vastuullisina viranomaisina vesienhoidon suunnittelua vesienhoidon järjestämisestä annetun lain ja EU:n vesipuitedirektiivin mukaisesti ja pyrkivät toiminnassaan siihen, että vesien tila on hyvä eikä se heikkene. Rannikon vesienhoitoalueille laaditaan vesienhoitosuunnitelmat huolellisesti ja riittäviin tietoihin perustuen. Yhteistyössä valuma-alueen toimijoiden kanssa alueelliset ympäristökeskukset osoittavat vesienhoitosuunnitelmassa alueen merkittävät vesiensuojelutarpeet. Viranomaistoiminnassa vesienhoitosuunnitelmat otetaan mahdollisimman hyvin huomioon ja toimitaan siten, että toimet vesien suojelemiseksi, parantamiseksi ja ennallistamiseksi tulevat velvoittaviksi erilaisten lupa- ja rahoituspäätösten sekä hallinnollisten määräysten kautta. Alueelliset ympäristökeskukset edistävät toiminnallaan vesienhoitosuunnitelmien mahdollisimman hyvää yhteensovittamista rannikkoalueen muun suunnittelun kanssa. Lisäksi ne koordinoivat vesien tilan arvioinnin ja seurannan ja edistävät niiden avulla vesienhoitoalueen vesien hyvän ekologisen tilan säilymistä sekä aktiivisesti seuraavat niitä vesistöjä, jotka eivät vuoteen 2015 mennessä mahdollisesti saavuta hyvää tilaa. Haitallisten aineiden rannikkovesiin vapautumisen ehkäisemiseksi tulisi rannikkovesien ruoppauksessa ja läjityksessä noudattaa ympäristöministeriön sedimenttien ruoppaus- ja läjitysohjetta. Ympäristöministeriö seuraa ja arvioi ruoppauksia koskevan ohjeistuksen toteutumista ja tarvittaessa vahvistaa ohjaustaan haitallisista aineista ihmiselle ja rannikkoympäristölle johtuvien haittojen vähentämiseksi. Rannikkoalueen teollisuustoimijat hyödyntävät toiminnassaan parasta käyttökelpoista tekniikkaa sekä kiinnittävät erityistä huomiota rannikkoympäristöä kuormittavien ja vaarallisten aineiden päästöjen vähentämiseen. Myös pienimuotoisessa elinkeinotoiminnassa sovelletaan rannikkoympäristön kannalta parhaimpia käytäntöjä. Huolehditaan jätevesien tehokkaasta käsittelystä rannikon haja-asutusalueilla. Valtioneuvoston asetuksessa talousjätevesien käsittelystä vesihuoltolaitosten viemäriverkostojen ulkopuolisilla alueilla (542/2003) asetetaan vähimmäisvaatimuksia jätevesien puhdistuksesta, jätevesijärjestelmien suunnittelusta ja rakentamisesta sekä niiden käytöstä ja huollosta. Vesistökuormituksen vähentämiseksi suuri osa pysyvän haja-asutuksen jätevesijärjestelmistä vaatii tehostamista laitteiden toimimattomuuden tai riittämättömän tehon vuoksi. Saatetaan asetuksessa esitetyt toimet pikaisesti päätökseen rannikon haja-asutusalueella. Hajaasutusalueen kiinteistönomistajien tulisi toteuttaa asetuksessa edellytetyt toimenpiteet viimeistään niille asetettujen siirtymäaikojen mukaan. Vesi- ja jätevesihuollosta vastaavat viranomaiset harkitsevat keinoja kannustaa nopeaan toimintaan; apuna voidaan käyttää muun muassa jätehuoltoavustuksia sekä tukea haja-asutusalueen kiinteistöjen yhteisille vesihuoltohankkeille. Rannikon alueelliset ympäristökeskukset ja kunnat huolehtivat asetuksen tavoitteita ja vesiensuojelua koskevien tietojen jakamisesta. Lisäksi kunnat huolehtivat jätevesien käsittelyyn liittyvien asianmukaisten ympäristönsuojelumääräysten antamisesta ja niiden yhteensovittamisesta rakennusjärjestyksen ja kaavamääräysten kanssa. Vähennetään vesien ravinnekuormitusta maatalouden ympäristötuella ja viljelijöiden neuvonnalla. Maatalouden ympäristötukijärjestelmä on maatalouden ympäristönsuojelun tärkein keinovalikoima, johon sisältyvillä erityistukitoimenpiteillä katsotaan oikein kohdennettuna olevan suurimmat ympäristöhyödyt. Vaikka tukijärjestelmän vaikuttavuutta on pyritty tehostamaan ja 19
SUOMEN RAPORTOINTI EU:N KOMISSIOLLE RANNIKKOALUEIDEN YHDENNET- TYÄ KÄYTTÖÄ JA HOITOA KOSKEVAN SUOSITUKSEN (2002/413/EY) TOIMEENPA- NOSTA
1 YMPÄRISTÖMINISTERIÖ 18.4.2006 SUOMEN RAPORTOINTI EU:N KOMISSIOLLE RANNIKKOALUEIDEN YHDENNET- TYÄ KÄYTTÖÄ JA HOITOA KOSKEVAN SUOSITUKSEN (2002/413/EY) TOIMEENPA- NOSTA SUOMEN TOIMENPITEET Rannikkoalueiden
Kestävästi rannikolla
SUOMEN YMPÄRISTÖ 15 2006 myös tarve on monimuotoivarautuminen än meriliikenteen Kestävästi rannikolla Suomen rannikkostrategia LUONNON- VARAT aan rannikkoikkenemistä ja ksiin. Rannikkoatuisena vesi- ja,